kind | © My Klaskamer - idees en gedagtes uit 'n juffrou se pen
Juffer	afrikaans, kind, kinders, skool, speeltyd	play, play day, speel, speelgoed, speelgoeddag, toy day, toy library	Lewer kommentaar
28 Mei is Wêreld Speeldag. Ander mense noem dit wêreld speelgoeddag. Wat jy ookal verkies, maak seker dat jy ‘n bietjie pret vir die dag beplan…
Pak die speelgoed- of apparaatstoor uit en stel verskeie stasies op waar kinders verskillende aktiwiteite kan probeer. (Balgooi, dribbel, balanseer, kruip, klim, hang, “monkey bars”…)
Bou ‘n hindernisbaan.
Bou ‘n skattejag (bou ‘n bietjie leeswerk in).
Verskaf stasies vir “houtwerk”, waterspel, fantasiespel…’n tipiese Graad R buitespelles.
Grawe in die argiewe vir oulike opvoedkundige speletjies. Skuif die tafels in rye sodat elke speletjie apart gespeel kan word. (‘n Goeie verskoning vir legkaart-bou is om seker te maak dat al die stukke daar is.)
Vra die kinders om self bordspeletjies te beplan vir klanke of wiskunde.
Klop aan by ‘n oulike kleuterskool en ruil speletjies met hulle uit.
Hou ‘n speletjiesmiddag.
Verleng die pouse…
Besoek ‘n speelgoedbiblioteek.
Begin ‘n speelgoedbiblioteek.
Skenk aan ‘n speelgoedbiblioteek.
Reël ‘n spreker (soos ‘n arbeidsterapeut) om die ouers in te lig oor oulike opvoedkundige speletjies en speelgoed.
Reël ‘n ouma of oupa om oor speelgoed uit hul jeug te praat.
Juffer	afrikaans, kind, kinders, klaskamer, lees, skool	boekmerk, lees	2 Kommentaar
‘n Mens is mos altyd op soek na oulike idees – om te maak of om te laat maak. Hoekom dan nie boekmerkies nie?! Dis mos iets om aan die begin van die jaar te maak – om die jaar met ‘n lekker lees gees te begin.